สรุปภาวะตลาดต่างประเทศ ประจำวันที่ 26 ธ.ค. 2562
สรุปภาวะตลาดต่างประเทศ ประจำวันที่ 26 ธ.ค. 2562
สรุปภาวะตลาดต่างประเทศ ประจำวันที่ 26 ธ.ค. 2562
27 ธ.ค. 2562

ดัชนีดาวโจนส์, S&amp;P500 และ Nadaq ตลาดหุ้นนิวยอร์กปิดพุ่งขึ้นทำนิวไฮเมื่อคืนนี้ (26 ธ.ค.) ขานรับความคืบหน้าในการทำข้อตกลงการค้าระหว่างสหรัฐและจีน รวมทั้งรายงานจากมาสเตอร์การ์ดซึ่งระบุว่า ยอดขายออนไลน์ช่วงเทศกาลท้ายปีในสหรัฐทำสถิติสูงสุดเป็นประวัติการณ์ โดยข้อมูลดังกล่าวช่วยหนุนหุ้นกลุ่มสินค้าผู้บริโภคดีดตัวขึ้น โดยเฉพาะอย่างยิ่งหุ้นอเมซอนที่พุ่งขึ้นกว่า 4%
ดัชนีเฉลี่ยอุตสาหกรรมดาวโจนส์ปิดที่ 28,621.39 จุด เพิ่มขึ้น 105.94 จุด หรือ +0.37% ส่วนดัชนี S&amp;P500 ปิดที่ 3,239.91 จุด เพิ่มขึ้น 16.53 จุด หรือ +0.51% ส่วนดัชนี Nasdaq ปิดที่ 9,022.39 จุด เพิ่มขึ้น 69.51 จุด หรือ +0.78%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (26 ธ.ค.) ขานรับรายงานของสถาบันปิโตรเลียมอเมริกา (API) ซึ่งระบุว่า สต็อกน้ำมันดิบของสหรัฐปรับตัวลงในสัปดาห์ที่แล้ว นอกจากนี้ ตลาดยังได้แรงหนุนจากการที่นักลงทุนมีความเชื่อมั่นเกี่ยวกับการทำข้อตกลงการค้าระหว่างสหรัฐและจีน
สัญญาน้ำมันดิบ WTI ส่งมอบเดือนก.พ. เพิ่มขึ้น 57 เซนต์ หรือ 0.9% ปิดที่ 61.68 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ. เพิ่มขึ้น 72 เซนต์ หรือ 1.1% ปิดที่ 67.92 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (26 ธ.ค.) เนื่องจากการอ่อนค่าของสกุลเงินดอลลาร์ช่วยเพิ่มความน่าดึงดูดให้กับสัญญาทองคำ
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 9.6 ดอลลาร์ หรือ 0.64% ปิดที่ 1514.4  ดอลลาร์/ออนซ์ ซึ่งเป็นระดับปิดสูงสุดนับตั้งแต่วันที่ 31 ต.ค.ปีนี้
สัญญาโลหะเงินส่งมอบเดือนมี.ค. เพิ่มขึ้น 13.7 เซนต์ หรือ 0.77% ปิดที่ 17.99 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 10.7 ดอลลาร์ หรือ 1.13% ปิดที่ 953.5 ดอลลาร์/ออนซ์
สัญญาพัลลาเดียมส่งมอบเดือนมี.ค. พุ่งขึ้น 16.80 ดอลลาร์ หรือ 0.9% ปิดที่ 1,868.60 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (26 ธ.ค.) เนื่องจากนักลงทุนขายดอลลาร์และเข้าซื้อสกุลเงินอื่นๆ ที่มีความเสี่ยงแต่ให้ผลตอบแทนมากกว่า หลังจากที่ตลาดมีความเชื่อมั่นมากขึ้นเกี่ยวกับการทำข้อตกลงการค้าระหว่างสหรัฐ-จีน โดยดอลลาร์อ่อนค่าลงเมื่อเทียบกับสกุลเงินที่มีความอ่อนไหวด้านการค้า อาทิ ดอลลาร์ออสเตรเลียและดอลลาร์นิวซีแลนด์
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ปรับตัวลง 0.10% สู่ระดับ 97.5403
ยูโรแข็งค่าขึ้นแตะที่ระดับ 1.1101 ดอลลาร์ จากระดับ 1.1090 ดอลลาร์ ขณะที่เงินปอนด์แข็งค่าสู่ระดับ 1.3006 ดอลลาร์ จากระดับ 1.2960 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.6944 ดอลลาร์สหรัฐ จากระดับ 0.6918 ดอลลาร์
นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3107 ดอลลาร์แคนาดา จากระดับ 1.3156 ดอลลาร์แคนาดา
แต่ดอลลาร์สหรัฐแข็งค่าเมื่อเทียบกับเงินเยน ที่ระดับ 109.64 เยน จากระดับ 109.28 เยน และแข็งค่าเมื่อเทียบกับฟรังก์สวิส ที่ระดับ 0.9806 ฟรังก์ จากระดับ 0.9801 ฟรังก์
 